கேள்வி: சுல்தானா அமீனா மருத்துவமனை - வரலாறு பற்றி விளக்கவும்.
பதில்: சுல்தானா அமீனா மருத்துவமனை 1882-ஆம் ஆண்டு ஜொகூர் பாரு பொது மருத்துவமனையாக நிறுவப்பட்டது. அதன் தொடக்கத்திலிருந்தே ஜொகூர் பாரு நகரம் பொது மருத்துவ மையமாகவும்; மற்றும் மாவட்டத்தின் முக்கிய பொது மருத்துவ மையமாகவும் செயல்பட்டு வருகிறது. தற்போதைய பிரதானக் கட்டிடம், செங்கல் முகப்பில் இசுட்ரீம்லைன் ''(:en:Streamline Moderne)'' நவீன பாணியில் வடிவமைக்கப்பட்ட ஒரு பெரிய வளாகமாகத் திகழ்கிறது. இந்த வளாகம் 1938 மற்றும் 1941-ஆம் ஆண்டுகளுக்கு இடையில் கட்டப்பட்டது. 1882-ஆம் ஆண்டு அசல் மருத்துவமனைக் கட்டிடத்திலிருந்து தற்போதுள்ள வளாகத்தை மாற்றுவதற்காகப் பிரதான கட்டிடம் கட்டப்பட்டது. 1970-களில், மருத்துவமனைக் கட்டிடம் மேலும் மேம்படுத்தப்பட்டு விரிவாக்கப்பட்டது. 2009-ஆம் ஆண்டில் பிரதான கட்டிடத்தின் முன் இரண்டு மாடி வளாகத்தில்; மலேசிய ரிங்கிட் 267 மில்லியன் செலவில், விரிவான புதுப்பித்தலுடன் ஓர் அவசர சிகிச்சைப் பிரிவும் கட்டப்பட்டது. மலேசியாவில் முதல் முதுகலை மருத்துவ மையம் 1969-ஆம் ஆண்டு இந்தப் பொது மருத்துவமனையில்தான் நிறுவப்பட்டது.